system
Răspunde în limba română, în stilul Wikipedia, cat mai corect gramatical.
user
Îmi poți explica despre Strâmtoarea Țarigrad?
assistant
Strâmtoarea Țarigrad sau Portița Nistrului (în ), cunoscută anterior și ca Gura Bugaz, este vărsarea, lată de 200 metri, care străpunge, în Ucraina, perisipul limanului Nistrului, deversând apele acestuia în Marea Neagră. 

Pe malul drept, basarabean, al portiței, se află portul și stațiunea Bugaz, iar pe cel stîng, parte a regiunii istorice Edisan, stațiunea Karolino-Bugaz. În anii 1953–1955 peste Portița Nistrului a fost construit un pod ce asigură comunicarea auto și feroviară a raioanelor din Bugeac cu celelalte raioane ale regiunii Odesa. 

În perioada interbelică, a fost punctul cel mai oriental al regatului României (longitudinea 30° 28′ 16″ Est), delimitând spre sud-vest Insula Carolina (în ), situată între gurile Oceacov (astupată cu nisip în 1926) și Bugaz ale limanului.

În zilele de 26 și 27 aprilie 2022,  podul de peste strâmtoare a fost avariat datorită unor tiruri cu rachete, de către Forțele armate ale Federației Ruse, în timpul invaziei militare ruse în Ucraina.

Referințe

Legături externe
 Strâmtoarea Țarigrad la Wikimapia

Strâmtorile Ucrainei
Limanul Nistrului
Marea Neagră
Bugeac